கேள்வி: பியூட்டைல் அக்ரைலேட்டு - பயன் குறித்து விரிவாக சொல்லுங்கள்.
பதில்: வர்ணங்கள், மேற்பூச்சுகள், பூச்சுகள், பசைகள், எரிபொருள், ஜவுளி, நெகிழிகள் மற்றும் இடைவெளி நிரப்புகள் போன்றவற்றில் பியூட்டைல் அக்ரைலேட்டு பயன்படுத்தப்படுகிறது
கேள்வி: பியூட்டைல் அக்ரைலேட்டு - உயிர் வேதியியல் பற்றி விளக்கவும்.
பதில்: சமீபத்திய மாதிரிகளில் பியூட்டைல் அக்ரைலேட்டு கார்பாக்சில் எசுத்தரேசினால் அல்லது குளுட்டாதையோனால் வளர்சிதைமாற்றமடைகிறது. அக்ரைலிக் அமிலம், பியூட்டனால், மெர்காப்டியூரிக் அமிலக் கழிவு (சிறுநீரில் வெளியேற்றப்படும் கழிவு மற்றும் கார்பனீராக்சைடு) ஆகியனவற்ரை இந்நச்சு நீக்க வினை உற்பத்தி செய்கிறது .
கேள்வி: பியூட்டைல் அக்ரைலேட்டு - உற்பத்தி குறித்து விரிவாக சொல்லுங்கள்.
பதில்: அசிட்டைலின், 1-பியூட்டைல் ஆல்ககால், கார்பனோராக்சைடு, நிக்கல் கார்பனைல், ஐதரோகுளோரிக் அமிலம் போன்றவை பல்வாறாக வினைகளில் ஈடுபட்டு பியூட்டைல் அக்ரைலெட்டை உருவாக்குகின்றன. பியூட்டனால், மெத்தில் அக்ரைலேட்டு அல்லது அக்ரைலிக் அமிலத்துடன் வினைபுரிந்தும் பியூட்டைல் அக்ரைலேட்டை உருவாக்குகிறது
கேள்வி: பியூட்டைல் அக்ரைலேட்டு - பாதுகாப்பு என்பது என்ன?
பதில்: பெராக்சைடு அல்லது வெப்பத்தில் பியூட்டைல் அக்ரைலேட்டு உயர் வினைத்திறன் கொண்டும் எளிமையாக பலபடியாகும் தன்மையும் கொண்டுள்ளன. எனவே வணிகமுறை தயாரிப்புகளில் பலபடியாதல் வளர்தடுபொருட்கள் பயன்படுத்தப்படுகின்றன. வலிமையான காரங்கள், அமிலங்கள், அமீன்கள், ஆலசன்கள், ஐதரசன் சேர்மங்கள் மற்றும் ஆக்சிசனேற்றிகள் ஆகியனவற்றுடன் பியூட்டைல் அக்ரைலெட்டு எளிதாக வினைபுரிகிறது. மேலும், பியூட்டைல் அக்ரைலேட்டு ஒரு இரண்டாம்நிலை எரிதிரவமாக வகைப்படுத்தப்பட்டுள்ளது. ஐதரோ குயினோன் அல்லது ஐதரோ குயினோன் எத்தில் ஈதர் ஆக பியூட்டைல் அக்ரைலேட்டு நிலைப்பு அடைகிறது. சுவாசம். தோல் வழியாக விழுங்குதல், கண்களால் நோக்குதல் போன்ற செயல்களால் பியூட்டைல் அக்ரைலேட்டு மனித உடலுக்குள் ஈர்க்கப்படுகிறது. இதன் அறிகுறியாக கண்களில், தோலில் எரிச்சல்,சுவாசக் குழாய் கோளாறுகள், தோல் நோய்கள், வாந்தி, வயிற்றுப்போக்கு, இருமல் தொண்டை வறட்சி போன்ற பாதிப்புகள் ஏற்படுகின்றன .